Geklede geraamte langs pad gevind | Maroela Media
Geklede geraamte langs pad gevind
'n Geraamte is onder 'n boom langs die Brandfort-pad buite Bloemfontein in die Vrystaat gevind.
Kapt. Chaka Marope, woordvoerder van die polisie, het gesê die geraamte is Donderdagmiddag deur konstruksiewerkers wat besig is om 'n heining langs die pad op te rig, gevind. Die geraamte het 'n beige broek, grys T-hemp en swart Lacoste-skoene aangehad.
Volgens Maroke is daar deur voorlopige ondersoek bepaal dat die oorledene vermoedelik 'n man is en dat hy al sowat twee jaar gelede dood is. Maroke het gesê DNS-toetse sal gedoen word om die oorledene te identifiseer.
'n Geregtelike doodsondersoek is geopen. Die Parkweg-polisie het enigiemand met inligting versoek om die ondersoekbeampte, ao. Khaile Mathibela, by 082 779 8868 te kontak.
Bloemfontein Brandfort Vrystaat
Solidariteit wil impak van Kumba-afleggings by Thabazimbi-myn beperk
'Vergoedingskantoor verantwoordelik vir ernstige menseregteskendings'
2 jaar gelede al oorlede? Niemand het hom gemis? Niemand het gesoek na hom nie? Wat word van die land?
Ek weet van 'n onlangse geval (verlede Woensdag) van 'n jongman wat deur sy stiefpa weggejaag is en nou op 'n ander dorp ronddwaal. Sy ma is goed genoeg vir die stiefpa maar haar kind nie. Hoeveel ander sulke gevalle is daar nog waar selfs eie familie mekaar haat soos die pes.